Սառա Ուեյն Քելիս

Սառա էն Ուեյն Քելիս (, ), ամերիկացի հեռուստատեսության և կինոյի դերասանուհի։ Առավել հայտնի է հեռուստատեսային դերերի համար, որոնցից կարելի է առանձնացնել «Փախուստ բանտից» (Սառա Տանկրեդի) և «Քայլող մեռյալները» (Լորի Գրայմս) հեռուստասերիալները։

 Կենսագրություն 
Ծնվել է որպես Սառա Էն Քելիս (Sarah Anne Callies)՝ Իլինոյս նահանգի Լագրանժ ավանում։ Երբ բոլորել է մեկ տարեկանը, Ուեյն Քելիսի ընտանիքը տեղափոխվել է Հոնոլուլու (Հավայի նահանգ), որտեղ նրա ծնողները աշխատել են որպես Մանոայի հավայան համալսարանի դասախոսներ։ Սառայի պապը որոշում է փոխել թոռան ազգանունը՝ ի պատիվ դերասան Ջոն Ուեյնի։ Սառան չի ցանկանում շարունակել ծնողների գործը և սկսում է հետաքրքրություններ ցուցաբերել դերասանական արվեստի նկատմամբ՝ բազմաթիվ անգամներ մասնակցելով դպրոցական ներկայացումներում։ Ավագ դպրոցն ավարտելուց հետո ընդունվում է Դարտմուտի համալսարան։ Դասերի հետ համատեղ Ուեյն Քելիսը շարունակում է ներգրավվածություն ունենալ թատրոնի հետ: Կրթությունը շարունակում է Դենվերի ազգային թատրոնի կոնսերվատորիայում, որն ավարտում է 2002 թ.-ին։

Քելիսն առաջին անգամ էկրաններին երևում է «Օրենք և կարգուկանոն» (2003) հեռուստասերիալում։ Նույն տարի նկարահանվում է նաև «Գերագույն թագուհիներ», «Դրագնետ» և «Տարզան» հեռուստանովելներում։

2005 - 2009 թվականներին նկարահանվել է լայն հաջողություն վայելած «Փախուստ բանտից» հեռուստասերիալում՝ մարմնավորելով բժշկուհի Սառա Տանկրեդիին։ Ունեցել է էպիզոդիկ դեր «Հաուս» (2010) հեռուստասերիալում։

Մարմնավորել է Լորի Գրայմսին «Քայլող մեռյալները» հեռուստասերիալում՝ մինչև իր կերպարի մահըՌիքի Գրայմսի Կին Լորին։

 Անձնական կյանքը 
2005 թվականի հունիսի 21-ին Քելիսն ամուսնանում է մարտարվեստների ուսուցիչ Ջոն Ուինթերհալթի հետ, ում հետ մտերիմ էր դեռ ուսանողական տարիներից։ 2007 թ.-ի հուլիսին ծնվում է նրանց առաջնեկ դուստրը՝ Կեալա անունով։

 Ֆիլմագրություն 
 Տարին Անվանումը Դերը Նշումներ 2003 Օրենք և կարգուկանոն Ջեննի Ռոչեստեր 1 սերիա 2003 Դրագնետ Քեթրին «Քեյթ» Ռենդալ 1 սերիա 2003 Տարզան Ջեյն Պորտեր 9 սերիա 2003–2007 Գերագույն թագուհի Քեյթ Օ'Մալի 5 սերիա 2004 Գաղտնի ծառայություն Լորա Քելի Հեռուստաֆիլմ 2005 Համարներ Գործակալ Քիմ Հոլ 1 սերիա 2005–2009 Փախուստ բանտից Սառա Տանկրեդի 69 սերիա 2006 Սելեստինյան մարգարեություն Մարջորի Ֆիլմ 2007 Շշուկ Ռոքսան Ֆիլմ 2008 Դառը և քաղցր Ռոբին Ֆիլմ 2009 Փախուստ բանտից. վերջին փախուստը Սառա Տանկրեդի Հեռուստաֆիլմ (4-րդ եթերաշրջանի 2 չցուցադրված էպիզոդները) 2010 Հաուս Ջուլիա 1 սերիա 2010 Մոլորված Քլոի/ Սելի Հեռուստաֆիլմ 2010 Օրորոցային Պիի համար Ջոզեֆին Ֆիլմ  2010-2012 Քայլող մեռյալները Լորի Գրայմս 23 սերիա 2011 Սև ոսկի Քեյթ Սամմերս Ֆիլմ 2011 Դեմքերը ամբոխի մեջ Ֆրանսայն Ֆիլմ 2012 Ֆորևերլենդ Ֆրան Ֆիլմ 2012 Սև նոյեմբեր Քեյթ Սամմերս Ֆիլմ 2014 Դեպի փոթորիկը Էլիսոն Սթոուն Ֆիլմ2015Վճարի՛ր ուրվականինՔրիստեն2016Դռան մյուս կողմըՄարիա2016Սա քո մահն է Կարինա

 Մրցանակներ և անվանակարգեր 
 Տարի Մրցանակ Կատեգորիա Աշխատանք Արդյունք2011 Սատուրն լավագույն դերասանուհիՔայլող մեռյալները  Scream Awards Սարսափ ֆիլմի լավագույն դերասանուհի 2012 Սատուրն Մրցանակ «Սպուտնիկ» լավագույն դերասանական կազմը Քայլող մեռյալները 

 Ծանոթագրություններ 

 Արտաքին հղումներ 
 Սառա Ուեյն Քելիս - IMDb էջը
 Սառա Ուեյն Քելիսի հարցազրույցը theTVaddict.com կայքի հետ

Կատեգորիա:1977 ծնունդներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Թատրոնի ամերիկացի դերասանուհիներ